user
Voinko siirtää huonoon paikkaan pesineen linnun pesän?
assistant
Jos pesä on rakennettu tai alettu rakentamaan paikkaan, jossa pesintä ei voi onnistua, koska paikka on pesivän linnun kannalta huono, pesän voi siirtää paikkaan, jossa pesinnän on mahdollista jatkua, sillä luonnonsuojelulain mukaan avuttomassa tilassa olevaa eläintä on pyrittävä auttamaan. Paikkoja, joissa linnun pesintä ei todennäköisesti onnistuisi, on esim. kasvihuone, jossa lämpötila nousee liian korkeaksi, romahtamaisillaan oleva hakopino tms. Pesän siirto tulee tehdä pesää rikkomatta ja mahdollisimman lähelle alkuperäistä pesäpaikkaa, jotta pesivät linnut löytävät pesänsä.

Jos pesä on rakentunut paikkaan, joka on ihmisen näkökulmasta epäkäytännöllinen tai ärsyttävä, ei tämä ole syy pesän siirtämiselle, vaan linnun on annettava pesiä paikassa loppuun.

Jos pesinnästä aiheutuu vaaraa (esim. pesää suojeleva lokkilintu puolustaa pesää aggressiivisesti) eikä vaara ole vältettävissä esim. vaihtoehtoista kulkureittiä käyttämällä, on pesän siirtoa tai hävittämistä varten mahdollista hakea poikkeuslupaa. Poikkeuslupaa haetaan Varsinais-Suomen ELY-keskukselta.